རོའུ་ཊར་གསར་ཁང་གིས་གནས་ཚུལ་སྤེལ་བ་ལྟར་ན།ཁ་སང་རྒྱ་ནག་དབུས་སྒྲིག་ཁྲིམས་ཞིབ་བཤེར་ཁང་གི་མགོ་འཁྲིད་གཞོན་པ་དང་རུལ་སུངས་སྔོན་འགོག་ལས་ཁུངས་ཀྱི་མགོ་འཁྲིད་ཡཱང་ཞོ་ཏུའུཟེར་བ་དེས།རྒྱ་ནག་གཞུང་འབྲེལ་མི་མང་ཉིན་རེའི་ཚགས་པར་ཐོག་ལྐོག་ཟ་རུལ་སུངས་ལ་བརྟེན་ནས་དམར་ཤོག་ཚོགས་པའི་བསམ་བློ་དང་ཞིབ་བཤེར།སྲིད་དབང་བཅས་ཀྱི་སྟོབས་ཤུགས་ཉམས་རྒུད་དུ་ཕྱིན་ཏེ།དམར་པོའི་རྒྱལ་ཁབ་ཀྱི་ཁ་དོག་འགྱུར་སྲིད་པའི་ཉེན་བརྡ་བཏང་ཡོད་འདུག་ལ།རྒྱ་ནག་དམར་ཤོག་ཚོགས་པས་སྒྲིག་ཁོངས་དཔོན་རིགས་ཚོར་ཕྱི་ལོ་༡༩༩༠སྔོན་ལ་ཨུ་རུ་སུ་མཉམ་འབྲེལ་སྲིད་གཞུང་འཐོར་ཞིག་ཏུ་སོང་བའི་རྒྱུ་རྐྱེན་དང་མཇུག་འབྲས་སྐོར་ལ་ཤེས་རྟོགས་དགོས་པའི་སྐུལ་འདེད་ཡང་གཏོང་བཞིན་ཡོད་འདུག